dh-unibe/image-text_koenigsfelden-charters-post-1500 huggingface dataset:
Ich, Heinrich Suter, hoffmeister zuͦ Kûngsfeld, bekenn mitt disem brieff, das ich dem bescheidnen Hannsen Reygē
von Bremgarten zuͦ handen sin selbs und in tragers wise Ruͤdis und Heinis Reygen, siner brüdern, an statt und
innamē der hochwirdigen und wolgebornē frowē, frow Appoloniē, gräfin von Hochembgˀ, epptissin, und gmeinˀ
convent fröwen zuͦ Kùngsfeld, miner gnedigen fröwen, ✳ zuͦ rechtē mānlechen gelichen hab ✳ dryg juchart akern
zuͦ Bremgarten zwûschend der Rùsz und der Studerin stöken gelgen, ✳ stossent herfûr an die strasz und die richtstatt. ✳ und lech im̄ die also innamē, an statt und zuͦ handen, wie vor stät, ✳ mitt aller rechtung und zügehörd, ✳ wie
die von Henslin Swaben sinē grosvatter, ✳ der die vor zuͦ lechen ingehept und uffgeben hät, ✳ an inn komen sind,
was ich von rechts wegen daran lichē sol, kan und mag ✳ nun hinfûr von den obgēn minē gnedigen fröwē
und ir gnaden sloss Hapspurg ✳ dahar die zuͦ lechen ruͦren, ✳ innzehabent, zenutzend und zuͦ niessent, zuͦ besetzent und zuͦ entsetzent, ouch den selben minē gnedigen frowē und irn nachkomen davon und mitt gehorsam zuͦ sind und alles das zethünd, das ein lechēman und trager sinē lechenhnˀ ze thünd schuldig und lechēs
und landsrecht ist, ✳ das er ouch gesworn hat ✳ alles nach mānlechens recht, sitt und gewonheit und ungevˀlich
mitt urkûnd dis brieffs, ✳ daran ich, obgēntˀ Heinrich Suter, hoffmeister, min eigen insigel, innamē alls vor, offenlich
gehenkt hab, der geben ist uff pfingst mentag nach der gepurt Cristi, unnsers lieben herrē, viertzechenhundert
achtzig und drû jar.
Konigsf. 799
Hans Rey
1483 ✳
25 ✳
Pfingstmontag
Staatsarchiv
AARGAU
K ✳ T ✳ 18 ✳